b'\n_START_ARTICLE_\nStr\xc4\x8d prst skrz krk\n_START_PARAGRAPH_\nStr\xc4\x8d prst skrz krk (IPA: [str\xcc\xa9t\xca\x83 pr\xcc\xa9st skr\xcc\xa9s kr\xcc\xa9k]; uttalt ) er en tsjekkisk og slovakisk tungekr\xc3\xb8ll som betyr \xc2\xabstikk fingeren gjennom halsen\xc2\xbb._NEWLINE_Setningen er kjent for \xc3\xa5 v\xc3\xa6re helt uten vokaler, men likevel gi mening syntaktisk og semantisk sett. Alle stavelsene i setningen har en rulle-r som kjerne, som er vanlig i flere slaviske spr\xc3\xa5k. Setningen brukes som et eksempel i l\xc3\xa6ring av tsjekkisk og slovakisk, som bevis p\xc3\xa5 at vokall\xc3\xb8se ord og setninger kan dukke opp i vanlig tale. B\xc3\xa5de tsjekkisk og slovakisk har flere ord som ikke har vokaler. I tillegg har spr\xc3\xa5ket to lyder som kan fungere som kjerne i en stavelse; den andre er /l/. I tsjekkisk kan ogs\xc3\xa5 /m/ fungere som kjerne. Det finnes derfor flere p\xc3\xa5 tsjekkisk som ikke har vokaler, blant annet \xc4\x8dtvrt (en kvart) og ml\xc5\xbe (musling)._NEWLINE_Det finnes flere andre eksempelsetninger p\xc3\xa5 tsjekkisk og slovakisk som ikke har vokaler, noen som er betydelig lengre enn \xc2\xabStr\xc4\x8d prst skrz krk\xc2\xbb. For eksempel finnes \xc2\xab\xc5\xa0krt plch z mlh Brd pln skvrn z mrv prv hrd scvrnkl z brzd skrz trs chrp v krs vrb mls mrch srn \xc4\x8dtvrthrst zrn\xc2\xbb som eksempel._NEWLINE_Frasen er mottoet til La Distinction.'